laion/Wikipedia-Exotic huggingface dataset:
אוניברסיטת פקין

אוניברסיטת פקין (במנדרינית: 北京大学) היא אוניברסיטת מחקר ציבורית, הממוקמת בבייג'ינג שברפובליקה העממית של סין, אשר הוקמה בשנת 1898. אוניברסיטת פקין נחשבת לאחת ממוסדות המחקר הטובים ביותר בסין, וזוכה להישגים בדירוגים שונים. זוהי גם האוניברסיטה הלאומית המודרנית הראשונה שהוקמה בסין, כאשר הוקמה במהלך שושלת צ'ינג. האוניברסיטה נחשבת לדומיננטית בחיי תרבות והאקדמיה בסין, וצמחו בה אישים משפיעים רבים, ובהם מאו דזה-דונג, לי קצ'יאנג ולי דז'או. עד 2017, הצוות של אוניברסיטת פקין כלל 25 חברים באקדמיה העולמית למדעים (TWAS), 76 אקדמאים באקדמיה הסינית למדעים (אנ') (CAS) ו-19 חברים באקדמיה הסינית להנדסה (אנ') (CAE). באוניברסיטה לומדים כ-48,600 סטודנטים (כולל כמעט 2,500 סטודנטים בין-לאומיים) כמו גם מעל 12,600 אנשי סגל וצוות. ספריית האוניברסיטה היא אחת הספריות הגדולות בעולם עם מעל 8 מיליון כרכים. לאוניברסיטת פקין יש שש פקולטות: מדעי הרוח, מדעי החברה, כלכלה וניהול, מדע, טכנולוגיית מידע והנדסה, כמו גם מדעי הבריאות. היא מורכבת מ-55 בתי ספר ומחלקות, 60 גופי מחקר ועשרה בתי חולים אוניברסיטאיים. האוניברסיטה חברה בארגונים אקדמיים רבים, ובהם הברית הבינלאומית לאוניברסיטאות מחקר, איגוד אוניברסיטאות המחקר במזרח אסיה, התאגדות אוניברסיטאות האוקיינוס השקט, פורום מנהיגי האוניברסיטאות העולמי וליגת C9. ישנו גם שיתוף פעולה משמעותי עם אוניברסיטת אמורי, אוניברסיטת וושינגטון בסנט לואיס והמכון הטכנולוגי של ג'ורג'יה. האוניברסיטה הוקמה ביולי 1898, ונודעה בתחילה בתור האוניברסיטה האימפריאלית של פקין, אך שותקה לתקופה קצרה כשנתיים לאחר מכן בעקבות מרד הבוקסרים. בשנת 1904 הייתה אוניברסיטת פקין למוסד האקדמי הסיני הראשון ששלח סטודנטים סינים ללמוד במשלחות מחוץ לסין. לאחר מהפכת שינהאי שמה של האוניברסיטה שונה ל"אוניברסיטה הממשלתית של פקין" ושנית ל"האוניברסיטה הלאומית של פקין" בשנת 1919. בשנת 1917 למדו במוסד כ-2,000 סטודנטים ב-14 מחלקות. בשנים שלאחר מכן התפתחה במוסד תנועת הארבעה במאי, אשר השפיעה על הקמת המפלגה הקומוניסטית של סין. בשנת 1920 הפכה אוניברסיטת פקין לאוניברסיטה הסינית הראשונה שקיבלה סטודנטיות. במהלך מלחמת סין–יפן השנייה מיקומה של האוניברסיטה זז בתחילה לעיר צ'אנגשה שבמחוז חונאן ומשם לעיר קונמינג שבמחוז יונאן. המוסד חזר לבייג'ינג לאחר כניעתה של יפן בשנת 1945. באותה תקופה למדו באוניברסיטה כ-3,000 סטודנטים בשישה בתי ספר (אומנויות, מדעים, משפטים, רפואה, הנדסה וחקלאות) ומכון מחקר למדעי הרוח. לאחר הקמת הרפובליקה העממית, הופסק לכנות את האוניברסיטה כ"לאומית", וזאת על מנת להדגיש את הפתיחות הסוציאליסטית בין מוסדות האקדמיה. האוניברסיטה עצמה נפגעה בזמן מהפכת התרבות והלימודים הופסקו בשנים 1966–1970. ב-4 במאי 1998, במלאת 100 שנה לאוניברסיטת פקין הכריז נשיא סין ג'יאנג דזה-מין על מימון נרחב לאוניברסיטה, ושנתיים לאחר מכן בית הספר המקומי לרפואה סופח לאוניברסיטה. דירוג שאנגחאי, דירוג - 29 (2023) Times Higher Education, דירוג - 14 (2023) דירוג QS, דירוג - 17= (2024) מדיה וקבצים בנושא אוניברסיטת פקין בוויקישיתוף אתר האינטרנט הרשמי של אוניברסיטת פקין (בסינית) אתר האינטרנט הרשמי של אוניברסיטת פקין (באנגלית) אוניברסיטת פקין, ברשת החברתית פייסבוק אוניברסיטת פקין, ברשת החברתית אקס (טוויטר) אוניברסיטת פקין, באתר אנציקלופדיה בריטניקה (באנגלית)
The Essential Toni Braxton

The Essential Toni Braxton הוא אלבום אוסף של הזמרת האמריקאית טוני ברקסטון, אשר יצא על ידי Sony BMG ב-20 בפברואר 2007. האלבום יצא כחלק מסדרת אלבומי אוסף שכונתה "The Essential" ("החיוני") ובה יצאו אלבומי אוסף עם שם זה לכל האמנים שהיו חתומים תחת סוני מיוזיק. האלבום מחלוק לשני דיסקים כאשר כל דיסק מכיל אוסף של 16 שירים, מהבולטים בקריירה של ברקסטון. הדיסק השני מכיל גם את השיר "Good Life", אותו הקליטה ברקסטון במסגרת ההרכב המוזיקלי שלה ושל אחיותיה הברקסטוניות. כמו כן, נכלל באלבום הלהיט הגדול ביותר של ברקסטון "Un-Break My Heart". מידע על האלבום The Essential Toni Braxton באתר MusicBrainz האלבום The Essential Toni Braxton באתר Discogs בייביפייס, טדי בישופ, דייוויד פוסטר, מני פרש, רויאל גרדן, אירב גוטי, וינסט הרטביט, רודני ג'רקינס, אר קלי, קלרמן וובר, פרנקי נוקלס, קרי לואיס, סטיב מאק, הנפטונז, אל.איי ריד, ג'אז פה, טוני ריץ', צ'ינק סנטנה, דארלי סימונס, סולשוק & קרלין, ג'וניור וסקז, ברייס וילסון Toni Braxton - The Essential Toni Braxton, Discogs (באנגלית)
The Video Collection (וידאו של אנסטייז'ה)

The Video Collection (בעברית: אוסף הווידאו) הוא אלבום DVD של הזמרת אנסטייז'ה אשר מכיל אוסף של קליפים שהוציאה הזמרת במהלך הקריירה שלה. בנוסף האלבום מכיל גם קטעי מאחורי הקלעים, רמיקסים, תמונות וכולי. את האלבום הוציאה אנסטייז'ה בדצמבר 2002, לאחר שאלבומה המצליח Freak of Nature, יצא לאור. באלבום כללה את הלהיטים "I'm Outta Love",‏ "One Day in Your Life",‏ "Why'd You Lie to Me",‏ "You'll Never Be Alone" ו-"Made for Lovin' You". אלבום הווידאו מכיל בתוכו שירים מסוגת הפופ, רית'ם אנד בלוז, רוק, נשמה והאוס. I'm Outta Love" – 4:03" Not That Kind" – 3:20" Cowboys & Kisses" – 4:40" Made for Lovin' You" – 3:36" Paid My Dues" – 3:30" One Day in Your Life" (U.S. Version) – 3:24" One Day in Your Life" (International Version) – 3:24" Boom" – 3:31" Why'd You Lie to Me" – 3:42" You'll Never Be Alone" – 4:03" האלבום The Video Collection באתר Discogs "The Video Collection", במסד הנתונים הקולנועיים IMDb (באנגלית) "The Video Collection", במסד הנתונים הקולנועיים KinoPoisk (ברוסית) Anastacia - The Video Collection, Discogs (באנגלית)
האוניברסיטה הלאומית של סיאול

האוניברסיטה הלאומית של סיאול (בקוריאנית: 서울대학교) היא אוניברסיטה לאומית, הממוקמת בסיאול שבקוריאה הדרומית, אשר הוקמה ב־1946. באוניברסיטה לומדים כ־28,000 סטודנטים, היא נחשבת לאחת משלוש האוניברסיטאות היוקרתיות ביותר בקוריאה הדרומית המכונות על ידי התקשורת בכינוי SKY (אנ'). האוניברסיטה כוללת חמש עשרה קולג'ים ושתים עשרה בתי ספר מקצועיים. האוניברסיטה הלאומית בסיאול מחזיקה במזכר הבנות עם למעלה מ־700 מוסדות אקדמיים בארבעים מדינות ועם הבנק העולמי. ישנן תוכניות רבות לחילופי סטודנטים עם מוסדות רבים ברחבי העולם, ובהם בית הספר לעסקים על שם פיוקווא, אוניברסיטת ווריק, יוניברסיטי קולג' לונדון והמכון למדע המדינה פריז. הספרייה של המוסד כוללת למעלה מ־4 מיליון כרכים. האוניברסיטה חברה בהתאגדות אוניברסיטאות האוקיינוס השקט ובאיגוד אוניברסיטאות המחקר במזרח אסיה. הקולג' לאמנויות יפות הקולג' לאקולוגיה אנושית הקולג' להנדסה הקולג' לחינוך הקולג' לחקלאות ומדעי החיים הקולג' ללימודים ליברליים הקולג' למדעי הרוח הקולג' למדעי החברה הקולג' למדעי הטבע הקולג' למוזיקה הקולג' למנהל עסקים הקולג' לסיעוד הקולג' לרוקחות הקולג' לרפואה הקולג' לרפואה וטרינרית בית הספר לבריאות הציבור בית הספר להנדסה בית הספר לטכנולוגיה של מדעי התכנסות בית הספר לטכנולוגיה חקלאית בין-לאומית בית הספר ללימודים בין-לאומיים בית הספר ללימודי מדעי הסביבה בית הספר למדעי הנתונים בית הספר למנהל עסקים בית הספר למינהל ציבורי בית הספר למשפטים (אנ') בית הספר לרפואה בית הספר לרפואת שיניים דירוג שאנגחאי - מקום 94 (2023) Times Higher Education - מקום 62 (2024) דירוג QS לאוניברסיטאות - מקום 41 (2024) מדיה וקבצים בנושא האוניברסיטה הלאומית של סיאול בוויקישיתוף אתר האינטרנט הרשמי של האוניברסיטה הלאומית של סיאול (בקוריאנית ובאנגלית) האוניברסיטה הלאומית של סיאול, ברשת החברתית פייסבוק האוניברסיטה הלאומית של סיאול, ברשת החברתית אקס (טוויטר) האוניברסיטה הלאומית של סיאול, סרטונים בערוץ היוטיוב
יחסי אוסטריה–טאיוואן

יחסי אוסטריה–טאיוואן הם יחסי החוץ בין אוסטריה לטאיוואן. האימפריה האוסטרו-הונגרית הכירה ברפובליקה של סין ב-6 באוקטובר 1913, אולם במהלך מלחמת העולם הראשונה הייתה האימפריה האוסטרו-הונגרית חלק ממעצמות המרכז, בעוד הרפובליקה הסינית הצטרפה בשנת 1917 למדינות ההסכמה, וניתקה את היחסים הדיפלומטיים עם אוסטריה עד להקמת הרפובליקה האוסטרית הראשונה בשנת 1920. בשנת 1938 סיפחה גרמניה הנאצית את אוסטריה, ורפובליקת סין ואוסטריה ניתקו שוב את היחסים הדיפלומטיים. במהלך מלחמת העולם השנייה הייתה אוסטריה חלק מגרמניה הנאצית, שהייתה חלק ממדינות הציר, בעוד סין לחמה לצד בעלות הברית, אם כי היא לחמה בעיקר נגד האימפריה היפנית, כחלק ממלחמת סין–יפן השנייה. אחרי הקמת הרפובליקה העממית של סין בשנת 1949, נסגרה צירות אוסטריה בסין, ובשנה שלאחר מכן נסגרה גם שגרירות הרפובליקה של סין באוסטריה. ב-28 במאי 1971 כוננה אוסטריה יחסים דיפלומטיים שגריריים עם הרפובליקה העממית של סין וניתקה את היחסים הדיפלומטיים עם הרפובליקה של סין. ממשלת הרפובליקה של סין הביעה על כך צער עמוק. ב-25 באוקטובר 1971, במסגרת החלטה 2758 של האספה הכללית של האו"ם 2758 שהחליטה בסוגיית הייצוג הסיני, אוסטריה, יחד עם מרבית מדינות אירופה, תמכו ברפובליקה העממית של סין להחליף את המושב של הרפובליקה הסינית. לשכת הסחר הבינלאומית במשרד הכלכלה הטאיוואני הקימה קבוצה כלכלית במשרד הייצוג האוסטרי בווינה; אוסטריה הקימה נציגות מסחרית בטייפה. בשנת 2019 אוסטריה היא שותפת הסחר ה-39 בגודלה, שותפת היבוא ה-35 בגודלה ושותפת הייצוא ה-40 בגודלה של הרפובליקה של סין. על פי הנתונים הסטטיסטיים של ועדת סקירת ההשקעות במשרד הכלכלה, משנת 1990 עד 2013, סכום ההשקעה הכולל של אנשי עסקים טאיוואניים באוסטריה היה 15.38 מיליון דולר, עם 49 פרויקטים בסך הכל. ישנם יותר מ-10 אנשי עסקים טייוואנים אשר עוסקים בתעשיית קייטרינג באוסטריה, ורובם הפכו מסעדות סיניות מסעדות אסייתיות. בנוסף לענף הקייטרינג, רוב העסקים הטייוואנים הוקמו לאחר 1990. היקף העסק שלהם הוא קטן עד בינוני או משרדי. יצרנים ידועים כוללים את צ'יינה איירליינס, EVA Air‏, Evergreen Shipping‏, Zhaohui Petrochemical‏, Acer Computer‏, BenQ‏, Hon Hai קבוצת טכנולוגיה וכו. תעשיות עסקיות כוללות מידע, תקשורת, אלקטרוניקה, הובלה, מוצרי בית, ייצור מזון, סחר ביבוא ויצוא, סוכנויות נסיעות ותעשיות שירות אחרות. בשנים האחרונות אנשי עסקים מהיבשת ואנשי עסקים בהונג קונג ביצעו מספר מקרי השקעה רחבי היקף באוסטריה, ויוצרים תחרות עסקית ולחץ על אנשי עסקים טאיוואניים. ארגונים עסקיים טאיוואניים שהוקמו כיום כוללים את לשכת המסחר של טייוואן האוסטרית.
יחסי אוסטריה–תאילנד

יחסי אוסטריה–תאילנד הם יחסי החוץ בין אוסטריה לתאילנד. האימפריה האוסטרו-הונגרית וממלכת סיאם כוננו יחסים דיפלומטיים בשנת 1869, עם חתימת הסכם הידידות, המסחר והניווט. במהלך מלחמת העולם הראשונה הצטרפה סיאם למדינות ההסכמה ואף שלחה חיל משלוח לאירופה, בעוד שאוסטריה הייתה חלק ממעצמות המרכז במלחמה. בשנת 2019 חגגו שתי המדינות 150 שנה לכינון היחסים ביניהם. אוסטריה מחזיקה בתאילנד שגרירות בבנגקוק ו-4 קונסוליות בצ'אנג מאי, קוסמוי, פאטאיה ופוקט. תאילנד מחזיקה באוסטריה שגרירות בווינה ו-2 קונסוליות בברגנץ וזלצבורג. מדיה וקבצים בנושא יחסי אוסטריה–תאילנד בוויקישיתוף יחסי אוסטריה–תאילנד באתר משרד החוץ התאילנדי THE CELEBRATION OF 150 YEARS OF THAI – AUSTRIAN FRIENDSHIP IN 2019 באתר thaiembassy אתר על יחסי מדינות
יחסי יפן–ניגריה

יחסי יפן–ניגריה הם היחסים הדיפלומטיים הרשמיים בין יפן לבין הרפובליקה הפדרלית של ניגריה. היחסים הדיפלומטיים שבין יפן לניגריה כוננו ב-1 באוקטובר 1960, יום הכרתה של יפן בעצמאותה של ניגריה. במהלך השנים מספר מנהיגים ניגרים ביקרו ביפן, דוגמת, אולוסגון אובסנג'ו, גודלאק ג'ונתן ומוחמדו בוהארי. מאידך, ראש ממשלת יפן לשעבר, יושירו מורי, ביקר בניגריה בשנת 2001. בשנת 2015, שוויו של הסחר בין שתי המדינות הסתכם ב-99,000 מיליון ין. במהלך הוועידה השנתית להתפתחות היחסים עם היבשת האפריקאית, הוקם הארגון "המועצה להקמת עסקים יפניים–ניגרים". בשל גודלו של התמ"ג בניגריה ותעשיית הנפט המתפתחת, כמה חברות יפניות התעניינו בהשקעה בניגריה כמרכז סחר אסטרטגי עבור יפן באפריקה ככלל ובמערב אפריקה בפרט. על פי הלשכה המרכזית הניגרית לסטטיסטיקה, ביפן חיים למעלה מ-2,700 אזרחי ניגריה. רובם מתגוררים בבירה טוקיו ובעיר קיוטו. יפן מיוצגת בניגריה ברג השגרירות, באמצעות שגרירות רשמית שהיא מחזיקה באבוג'ה, בירת המדינה. ניגריה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. מדיה וקבצים בנושא יחסי יפן–ניגריה בוויקישיתוף Nigeria flag Japan-Nigeria Relations Japan flag, אתר משרד החוץ היפני Nigeria, Japan deepen trade relations, guardian, דצמבר 2019 EMBASSY OF JAPAN IN ABUJA, NIGERIA EMBASSY OF NIGERIA IN TOKYO, JAPAN
Live at Last

Live at Last הוא אלבום DVD של הזמרת האמריקאית אנסטייז'ה, אשר יצא ב-27 במרץ 2006 על ידי אפיק מיוזיק וידאו. האלבום כולל צילומים של קטעים מתוך סיבוב ההופעות הראשון שלה Live at Last tour, אשר התרחשו בברלין שבגרמניה בתאריכים 24 ו-26 באוקטובר 2004. כל השירים שבוצעו בהופעות נכללים ב-DVD מלבד השיר "One Day in Your Life" אותו שרה הזמרת ביחד עם הקהל בסגנון של תחרות. בנוסף האלבום גם מכיל מהדורה מורחבת הכוללת קליפים וקטעים של מאחורי הקלעים. Opening Sequence Intro "Seasons Change" "Why'd You Lie to Me" "Sick and Tired" "Secrets" "Not That Kind" "Funky Band Breakdown" "Freak of Nature" "Ballet Interlude" "Black Roses" "You'll Never Be Alone" "Heavy on My Heart" "Welcome to My Truth" "Underground Army" "Who's Gonna Stop the Rain" "Overdue Goodbye" "Time" "Left Outside Alone" "I Do" "Make a Difference Exit" "Paid My Dues" "I'm Outta Love" מידע על האלבום Live at Last באתר MusicBrainz
יחסי ניו זילנד – סן מרינו

יחסי ניו זילנד–סן מרינו הם היחסים הדיפלומטיים הרשמיים שבין ניו זילנד לבין הרפובליקה המרוממת של סן מרינו. הסכם בין ניו זילנד לבין הרפובליקה המרוממת של סן מרינו בגין כינון יחסים דיפלומטיים רשמיים - 29 באפריל 2013. סן מרינו אינה מיוצגת בניו זילנד, הן בדרג השגרירות והן בדרג הקונסולרי. ניו זילנד אינה מיוצגת בסן מרינו, הן בדרג השגרירות והן בדרג הקונסולרי. ניו זילנד האמינה את שגרירותה שברומא, בירת איטליה הסמוכה, על סן מרינו. Trattati Internazionali - Accordi Bilaterali con altri Stati, אתר משרד החוץ הסן מרינזי Europe, אתר משרד החוץ של ניו זילנד
יחסי אוסטריה – קוסטה ריקה

יחסי אוסטריה–קוסטה ריקה הם יחסי החוץ בין אוסטריה וקוסטה ריקה. היחסים הקונסולריים בין קוסטה ריקה לאוסטריה החלו בשנת 1871 עם מינוי קונסול כללי של האימפריה האוסטרו-הונגרית בסן חוסה, ויחסים דיפלומטיים בשנת 1873, על ידי הסמכת השגריר של קוסטה ריקה בברלין במקביל גם עבור וינה. אוסטריה מיוצגת בקוסטה ריקה באמצעות שגרירותה במקסיקו סיטי, ובנוסף היא מחזיקה קונסוליה כללית בסן חוסה. קוסטה ריקה מחזיקה באוסטריה שגרירות בווינה וקונסוליה כללית בזלצבורג. מדיה וקבצים בנושא יחסי אוסטריה – קוסטה ריקה בוויקישיתוף אתר על יחסי מדינות
קהילת יהודי גוקסהגן

יהודים התגוררו בגוקסהאגן (אנ') שבגרמניה כשלוש מאות שנה (1664–1941). עדות ראשונה על התארגנות של קהילה במקום היא הקמת בית קברות יהודי בשנת 1809 ברחוב אלבשוסר (Albshaeuser Strasse). בשנת 1823 חנכה הקהילה את בית הכנסת הדו-קומתי ברחוב אונטרא. הבניין הכיל 74 מקומות לגברים, 46 לנשים, כיתת לימוד ודירת מגורים למורה. בשנה זו הוקם גם בית הספר הקהילתי, והמורה שנשכר שימש בנוסף כשוחט וחזן. מוסדות הקהילות כללו בית כנסת, מקווה, בית ספר, בית עלמין ואגודות שונות שדאגו לרווחתם של בני הקהילה. מספר שיא של 170 חברי קהילה נרשם בשנת 1905 (11.9% מהאוכלוסייה הכללית). בשנות ה-20 נמנו 159 תושבים יהודים בגוקסהאגן (9.8% מתוך אוכלוסייה כללית של 1,785 תושבים). בית הספר היסודי הקהילתי מנה 17 תלמידים. ראשי הקהל היו יואל שפירא ויצחק קצנברג. החזן היה מורץ שטינדל. חברה קדישא – תחת הנהגתו של יצחק קצנברג מנתה 13 חברים ב־1932. חברה ברית שלום – תחת הנהגתו של יואל שפירא, מנתה 32 חברים ודאגה לעניים ולתלמוד תורה חברת בחורים – נוסדה בסביבות 1840 ובמאה ה-20 הייתה תחת הנהגתו של משה פלוט ומנתה 15 חברים, ודאגה לשיעורי תורה חברת נשים – בהנהגתה של לינה כץ ומאוחר יותר מינה קצנברג, דאגה לחולים ולנצרכים צעירי אגודת ישראל בהנהגתו של יצחק קצנברג. עם עליית הנאצים לשלטון בשנת 1933 מנתה הקהילה 158 חברים, ובבית הספר למדו 29 תלמידים. כמורה שימש יעקב קנטל, אך לאחר פרישתו בשנת 1934 לא שכרה הקהילה מורה שיחליף אותו, ובשנת 1936 נסגר בית הספר. בליל הבדולח, הלילה שבין 9 ל-10 בנובמבר 1938, מבנה בית הכנסת ובית הספר נהרסו מבפנים; חלונות נופצו ותשמישי קדושה חוללו. פורעים תקפו בתי יהודים ופגעו ביהודי המקום. אחד עשר גברים יהודים ונער בן 14 נעצרו במחנה הריכוז הסמוך, בריטנאו, משם הם הועברו למחנה בוכנוואלד. לאחר הפוגרום והמעצרים עזבו רבים מיהודי המקום את גוקסהגן; 19 מביניהם הצליחו להגר ו-74 עברו למקומות אחרים בגרמניה, נותרו בקהילה 64 חברים. העירייה החרימה את מבנה בית הכנסת והפכה אותו לבנין מגורים. בשנת 1941 נשלחו 31 יהודים מגוקסהאגן לריגה. בשנת 1942 נשלחו שמונה יהודים מגוקסהאגן לטרזינשטאט. לפחות מאה יהודים שמוצאם מגוקסהאגן נרצחו בשואה. בשנת 1985 נקבע שלט לזיכרון הנרצחים על בניין בית הכנסת לשעבר. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קהילת יהודי גוקסהגן".
יחסי אוסטריה–וייטנאם

יחסי אוסטריה–וייטנאם הם יחסי החוץ בין אוסטריה לווייטנאם. יחסים דיפלומטיים כוננו בשנת 1972. נשיא אוסטריה היינץ פישר ביקר בווייטנאם במאי 2012. הסחר הבילטרלי חווה צמיחה משמעותית בשנים האחרונות. הוא הגיע לסכום של 630 מיליון דולר בשנת 2011, עלייה של 240 אחוז בשנה בהשוואה לרבעון הראשון של שנת 2012, ו-171 מיליון דולר. אוסטריה מחזיקה בווייטנאם שגרירות בהאנוי. וייטנאם מחזיקה באוסטריה שגרירות בווינה. מדיה וקבצים בנושא יחסי אוסטריה–וייטנאם בוויקישיתוף http://en.nhandan.org.vn/cmlink/nhandan-online/homepage/politics/external-relations/meeting-marks-vietnam-austria-diplomatic-ties-1.367974 http://vietnamnews.vn/Economy/225431/trade-with-austria-has-room-to-grow.html
יחסי ליכטנשטיין – סן מרינו

יחסי ליכטנשטיין–סן מרינו הם היחסים הדיפלומטיים הרשמיים שבין נסיכות ליכטנשטיין לבין הרפובליקה המרוממת של סן מרינו. אמנה למניעת כפל מס בין הרפובליקה המרוממת של סן מרינו לבין נסיכות ליכטנשטיין - 23 בספטמבר 2009. הסכם כינון יחסים דיפלומטיים רשמיים בין הרפובליקה המרוממת של סן מרינו לבין נסיכות ליכטנשטיין וחילופי כתבי האמנה - 5 ביולי 2011. ליכטנשטיין אינה מיוצגת בסן מרינו, הן בדרג השגרירות והן בדרג הקונסולרי. סן מרינו אינה מיוצגת בליכטנשטיין, הן בדרג השגרירות והן בדרג הקונסולרי. Trattati Internazionali - Accordi Bilaterali con altri Stati, אתר משרד החוץ הסן מרינזי
יחסי יפן–ניז'ר

יחסי יפן–ניז'ר הם היחסים הדיפלומטיים הרשמיים שבין יפן לבין רפובליקת ניז'ר. יפן ורפובליקת ניז'ר מקיימות יחסים דיפלומטיים רשמיים. היחסים הדיפלומטיים שבין יפן לניז'ר כוננו בשנת 1960. מהמדואו איסופו, נשיא ניז'ר (2015) יפן איננה מיוצגת בניז'ר הן בדרג השגרירות והן בדרג הקונסולרי. יפן האמינה את שגרירותה שבאביג'אן, חוף השנהב הסמוכה, על ניז'ר. ניז'ר איננה מיוצגת ביפן הן בדרג השגרירות והן בדרג הקונסולרי. ניז'ר האמינה את שגרירותה שבבייג'ינג, סין הסמוכה, על יפן. יחסי יפן–ניז'ר, באתר משרד החוץ היפני Ambassade du Japon au Niger, אתר השגרירות
יחסי ברזיל – סן מרינו

יחסי ברזיל–סן מרינו הם היחסים הדיפלומטיים הרשמיים שבין הרפובליקה הפדרלית של ברזיל לבין הרפובליקה המרוממת של סן מרינו. אמנה לכינון יחסים קונסולריים בין הרפובליקה הפדרלית של ברזיל לבין הרפובליקה המרוממת של סן מרינו - 14 בדצמבר 1984. אמנה לכינון יחסים דיפלומטיים רשמיים בין הרפובליקה הפדרלית של ברזיל לבין הרפובליקה המרוממת של סן מרינו וחילופי כתבי האמנה - 14 בפברואר 2002. מזכר הבנות בנושא שיתוף פעולה אקדמאי, תרבותי ומדעי בין אוניברסיטת ברזיליה לאוניברסיטת סן מרינו - 18 במרץ 2015. אמנה למניעת כפל מס ולחילופי מידע בנושא מיסים בין הרפובליקה הפדרלית של ברזיל לבין הרפובליקה המרוממת של סן מרינו - 31 במרץ 2016. סן מרינו אינה מיוצגת בברזיל בדרג השגרירות. סן מרינו מיוצגת בברזיל בדרג הקונסולרי באמצעות קונסוליה רשמית שהיא מחזיקה בסאו פאולו, בירת המדינה. ברזיל אינה מיוצגת בסן מרינו, הן בדרג השגרירות והן בדרג הקונסולרי. מדיה וקבצים בנושא יחסי ברזיל – סן מרינו בוויקישיתוף Trattati Internazionali - Accordi Bilaterali con altri Stati, אתר משרד החוץ הסן מרינזי CONSULATE GENERAL OF SAN MARINO IN SAO PAULO, BRAZIL
יחסי סן מרינו – פורטוגל

יחסי סן מרינו–פורטוגל הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה הפורטוגלית. אמנה בין הרפובליקה המרוממת של סן מרינו לבין הרפובליקה הפורטוגלית בגין כינון יחסים קונסולריים בין שתי המדינות - 26 במאי 1980. אמנה בין הרפובליקה המרוממת של סן מרינו לבין הרפובליקה הפורטוגלית בגין ביטול הדרישה לאשרה מאזרחי שתי המדינות בעת ביקור במדינה השנייה - 23 ביולי 1981. אמנה בין הרפובליקה המרוממת של סן מרינו לבין הרפובליקה הפורטוגלית בגין כינון יחסים דיפלומטיים רשמיים - 27 במרץ 1990. אמנה בין הרפובליקה המרוממת של סן מרינו לבין הרפובליקה הפורטוגלית למניעת כפל מס ולחילופי מידע בנושא מיסים - 18 בנובמבר 2010. אמנה בין הרפובליקה המרוממת של סן מרינו לבין הרפובליקה הפורטוגלית לשיתוף פעולה בנושאי התיירות - 8 בינואר 2013. פורטוגל אינה מיוצגת בסן מרינו בדרג השגרירות. פורטוגל מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בסן מרינו, בירת המדינה. סן מרינו אינה מיוצגת בפורטוגל בדרג השגרירות. סן מרינו מיוצגת בפורטוגל בדרג הקונסולרי באמצעות קונסוליה רשמית שהיא מחזיקה בעיר פורטו. מדיה וקבצים בנושא יחסי סן מרינו – פורטוגל בוויקישיתוף Trattati Internazionali - Accordi Bilaterali con altri Stati, אתר משרד החוץ של סן מרינו CONSULATE OF PORTUGAL IN SAN MARINO CONSULATE OF SAN MARINO IN PORTO, PORTUGAL
יום חמישי

יום חמישי הוא היום החמישי מצאת השבת. בחלק ממדינות אירופה ובתקן ISO-8601 הוא היום הרביעי בשבוע. שמו של היום מופיע לראשונה בסיפור בריאת העולם בתנ"ך (ספר בראשית, פרק א', פסוקים כ'–כ"ג) כיום שבו נבראו חיות המים והעופות. וַיֹּאמֶר אֱלֹהִים--יִשְׁרְצוּ הַמַּיִם, שֶׁרֶץ נֶפֶשׁ חַיָּה; וְעוֹף יְעוֹפֵף עַל-הָאָרֶץ, עַל-פְּנֵי רְקִיעַ הַשָּׁמָיִם. וַיִּבְרָא אֱלֹהִים, אֶת-הַתַּנִּינִם הַגְּדֹלִים; וְאֵת כָּל-נֶפֶשׁ הַחַיָּה הָרֹמֶשֶׂת אֲשֶׁר שָׁרְצוּ הַמַּיִם לְמִינֵהֶם, וְאֵת כָּל-עוֹף כָּנָף לְמִינֵהוּ, וַיַּרְא אֱלֹהִים, כִּי-טוֹב. וַיְבָרֶךְ אֹתָם אֱלֹהִים, לֵאמֹר: פְּרוּ וּרְבוּ, וּמִלְאוּ אֶת-הַמַּיִם בַּיַּמִּים, וְהָעוֹף, יִרֶב בָּאָרֶץ. וַיְהִי-עֶרֶב וַיְהִי-בֹקֶר, יוֹם חֲמִישִׁי. — ספר בראשית, פרק א', פסוקים כ'–כ"ג בתפילת שחרית של יום חמישי נהוג לקרוא בתורה בפרשת השבוע. המשנה מזכירה חובה הלכתית לקיים טקסי נישואין ביום חמישי כאשר האישה היא אלמנה, אך דין זה אינו נוהג בימינו. מקובל לקשר את יום חמישי עם כוכב הלכת יופיטר והאל יופיטר. בלטינית נקרא היום "דיאס יוביס" (Dies Iovis; יוביס הוא שם אחר לאל יופיטר) ומכאן שמו בחלק מלשונות אירופה: בצרפתית Jeudi, בספרדית Jueves ובאיטלקית Giovedì. לעומת זאת, בפורטוגזית השם הוא Quinta-feira, שפירושו "יום-החג החמישי", משום שימי השבוע בפורטוגזית נקראים על שם שבעת ימי השבוע הקדוש של חג הפסחא. בלשונות הגרמאניות, השם מקושר עם האל הנורדי תור, אל הרעם במיתולוגיה הנורדית שנתפש כמקביל ליופיטר. באנגלית שמו Thursday, בגרמנית Donnerstag (שמקורו בשמו הגרמני של תור), בהולנדית Donderdag, בשוודית ובדנית Torsdag. בכמה משפות אלו (למשל גרמנית והולנדית) פירוש שמו של היום הוא "יום הרעם". בלשונות המזרח הקרוב משמעות השם היא "יום חמישי". כך בעברית, בערבית (يوم الخميس - יום אלח'מיס), וביוונית (Πέμπτη, "פֶּבְּטִי"). בלשונות סלאביות שונות קיבל יום חמישי את השם "רביעי", על מנת לציין שהוא היום הרביעי בשבוע המתחיל ביום שני. כך ברוסית השם הוא Четверг (צ'טברג), ובצ'כית השם הוא čtvrtek (צְ'טְבְרְטֶק). בלשונות המזרח יש לשם משמעויות שונות: ביפנית הוא נקרא "מוקויובי" (木曜日), שפירושו "יום האילן", ובסינית "שינג צ'י סי" (星期四), שפירושו "יום רביעי". כיום מקובל במקומות עבודה רבים בישראל לראות ביום חמישי היום האחרון בשבוע-העבודה, למעט במקומות בהם נהוגה עבודה ביום שישי, כסניפי בנקים, מרכולים, חנויות ומסעדות. עד שנות התשעים היה נהוג בישראל שבוע עבודה בן שישה ימים, שהסתיים ביום שישי, אך מצב זה שונה עם המעבר לשבוע עבודה מקוצר. בחלק מהמדינות המוסלמיות נהוג יום חמישי כיום מנוחה נוסף על יום שישי. בעבר כך היה נהוג ברוב המדינות המוסלמיות, אולם בשנים האחרונות הוחלט בכמה מהן לקבוע את יום השבת כיום מנוחה במקום יום חמישי. זאת כדי לשפר את התיאום בלוחות הזמנים עם אירופה ועם ארצות הברית. יום חמישיזם (או: יום חמישי האחרון) הוא טענה פילוסופית מסוג הוכחה בדרך השלילה לקריאת תיגר על הבריאתנות. לפי הטענה, גיל היקום אינו קדום ליום חמישי שעבר; כל הידוע לנו על מה שקדם ליום חמישי האחרון אינו אלא אשליה, שכן באותו יום נוצרו כל העדויות לקדמותו של העולם, כולל הזכרונות האנושיים והרישומים הפיזיים לכך. יום חמישי השחור יום חמישי השחור (פירושונים) יום חמישי האחרון יום חמישי, באתר אנציקלופדיה בריטניקה (באנגלית) משנה, מסכת כתובות, פרק א', משנה א'. בין השאר בעקבות ברכת "פרו ורבו" שנאמרה לדגים ביום זה (תלמוד בבלי, מסכת כתובות, דף ה', עמוד א'). תלמוד בבלי, מסכת כתובות, דף ג', עמוד א'. Dr Jack Dikian, The problem with last Thursday (thursdayism)
יחסי סן מרינו – פינלנד

יחסי סן מרינו–פינלנד הם היחסים הדיפלומטיים הרשמיים שבין הרפובליקה המרוממת של סן מרינו לבין רפובליקת פינלנד. הסכם בין הרפובליקה המרוממת של סן מרינו לבין רפובליקת פינלנד בגין פטור הדדי מאשרות - 6 באוגוסט 1954. חילופי מברקים בין הרפובליקה המרוממת של סן מרינו לבין רפובליקת פינלנד בנושא תעודות הזהות - 23 בדצמבר 1991–7 בינואר 1992. הסכם בין הרפובליקה המרוממת של סן מרינו לבין רפובליקת פינלנד בגין כינון יחסים דיפלומטיים רשמיים בין שתי המדינות - 4 ביולי 1995. הסכם בין הרפובליקה המרוממת של סן מרינו לבין רפובליקת פינלנד בגין חילופי מידע בנושאי המס - 12 בינואר 2010. סן מרינו אינה מיוצגת בפינלנד בדרג השגרירות. סן מרינו מיוצגת בפינלנד בדרג הקונסולרי באמצעות קונסוליה רשמית שהיא מחזיקה בהלסינקי, בירת המדינה. פינלנד אינה מיוצגת בסן מרינו בדרג השגרירות. פינלנד מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בסן מרינו, בירת המדינה. Trattati Internazionali - Accordi Bilaterali con altri Stati, אתר משרד החוץ של סן מרינו CONSULATE GENERAL OF SAN MARINO IN HELSINKI, FINLAND CONSULATE OF FINLAND IN SAN MARINO
יחסי סלובניה – סן מרינו

יחסי סלובניה–סן מרינו הם היחסים הדיפלומטיים הרשמיים שבין רפובליקת סלובניה לבין הרפובליקה המרוממת של סן מרינו. אמנה בין רפובליקת סלובניה לבין הרפובליקה המרוממת של סן מרינו בגין כינון יחסים דיפלומטיים רשמיים - 13 בינואר 1992. אמנה בין רפובליקת סלובניה לבין הרפובליקה המרוממת של סן מרינו בגין פטור הדדי מאשרה - 4 באוקטובר 2005. אמנה בין רפובליקת סלובניה לבין הרפובליקה המרוממת של סן מרינו בגין מעבר טובין ונוסעים ממדינה למדינה דרך הכביש - 24 בינואר 2006. סלובניה אינה מיוצגת בסן מרינו, הן בדרג השגרירות והן בדרג הקונסולרי. סן מרינו אינה מיוצגת בסלובניה, הן בדרג השגרירות והן בדרג הקונסולרי. Trattati Internazionali - Accordi Bilaterali con altri Stati, אתר משרד החוץ של סן מרינו